Clyde Rathbone teken by Brumbies | Nuus24
Clyde Rathbone teken by Brumbies
Kaapstad – Die voormalige Wallaby-vleuel Clyde Rathbone, wat drie jaar gelede sy rugbystewels opgehang het, het Woensdag 'n eenjaar-kontrak met die Brumbies gesluit.Die 31-jarige het die afgelope tyd saam met sy voormalige Super-franchise geoefen in 'n poging om 'n kontrak los te slaan. "Clyde is in 'n goeie fisieke toestand," het die agterlyn-afrigter en 'n voormalige spanmaat Stephen Larkham gesê. "Hy is sterker as ooit tevore, amper so vinnig en [die Brumbies se kondisioneringsafrigter] Dean Benton dink hy kan nog vinniger wees. Die tekens is daar."Rathbone is vroeër vanjaar reeds deur die Brumbies se afrigter, Jake White, genader om 'n terugkeer te oorweeg. Alhoewel hy White se uitnodiging toe van die hand gewys het, het Rathbone gesê hy het aanhou dink aan 'n moontlike terugkeer."Dit is die begin van iets en net 'n ongelooflike geleentheid. Ek is baie opgewonde om weer betrokke te raak," het Rathbone gesê.Vir die jongste sportnuus volg Nuus24Sport op Twitter.– Sport24
Ek sien nie die Stormers op die log nie? Lyk my nie my muis kan so ver ondertoe scroll nie.